**KRAV**

**TIL**

**LØNNSOPPGJØRET 2020**

MELLOM

**SPEKTER - VY**

På den ene siden

OG

**FELLESFORBUNDET**

**YRKESTRAFIKKFORBUNDET**

**FAGFORBUNDET**

**NORSK JERNBANEFORBUND**

På den annen side

FOR

BUSSBRANSJEAVTALEN I VY OG DETS

DATTERSELSKAPER

1. **Lønn**

Lønnsnivået i Bussbransjeavtalen avviker mer og mer fra prinsippet om "mer på linje med", slik partene forpliktet seg til ved opprettelse av avtalen på slutten av 2000 tallet. Det vises i den sammenheng til protokollen fra meklingen i lønnsoppgjøret i 2006, hvor det fremkommer at: ***"I bussbransjen skal lønnsnivået heves til et nivå mer på linje med gjennomsnittlig industriarbeiderlønn."***

Dette bekreftes i senere protokoller mellom partene og sist i 2012 hvor det var enighet om følgende: ***"Partene er enig om at lønnsnivået skal bygge på intensjonene som lå til grunn ved etablering av BBA"***

**Det fremsettes derfor krav om:**

* Godtgjort etterslepet uten at dette belaster lønnsoppgjøret i 2020.
* Et generelt tillegg som sikrer og forbedrer kjøpekraften.
* Regulering utover generelt tillegg som ivaretar forventet glidning for 2020.
* Reguleringstillegg som ivaretar forventet glidning for mellomoppgjøret 2021. Viser her til tariffavtalen § 5.5.1.4 Reguleringsbestemmelse rutebuss:

***"Partene er enige om at lønnsnivået skal bygge på målet om å heve bussbransjens attraktivitet, stimulere til kompetanseheving, økt lønn og bidra til å bedre konkurransen om arbeidskraft. For å sikre en jevnere lønnsutvikling enn det prinsippene i et normallønnssystem gir, skal det ved hvert hovedoppgjør forhandles om et kronetillegg for neste mellomoppgjør. Dette skal komme i tillegg til resultatet av mellomoppgjøret.***

I den forbindelse kreves forbeholdet inntatt i 2018 i merknaden i § 5.5.1.4 fjernet.

***‐ Den del av eventuelle sentrale tillegg i mellomoppgjøret, som i sum utgjør mer enn kr 1, går til fradrag i ovenstående tillegg med 50 %. (Eksempel: Sentrale tillegg på totalt kr 2 kr reduserer "justeringstillegget" med kr 0,50).***

* Fagbrevtillegg

 Fagbrevtillegget kreves økt prosentvis i samsvar med lønnsutviklingen. Likhetsprinsipp på fagbrev i hele overenskomsten.

* Ekspressbussjåfører

Likebehandling tilsvarende rutebussjåførens betalingsbestemmelser.

* Renholdere
* Verkstedarbeidere
* Hjelpearbeidere

Minimum samme tillegg som for rutebussjåfører.

 Minstelønnssatsene økes.

 Tillegget gis til alle og skal gis i tillegg til den enhver tid avtalte lokale lønn.

Kravet konkretiseres nærmere i løpet av forhandlingene.

1. **Turbil**

Krav om endring av § 10.

**§ 10.1. Generelt**

Bestemmelsene i overenskomsten forøvrig gjelder i den utstrekning lokale parter ikke har inngått skriftlig turbilavtale/r. Slike avtaler skal ligge innenfor gjeldende lov- og forskriftpålagte rammer.

**§ 10.1.1. Gyldighetsområde**

Lokal turbilavtale kan kun gjøres gjeldende for persontransport med buss utenfor ordinær rutekjøring og kontraktkjøring (skolebarnkjøring, arbeidsruter,

flybuss, ekspressruter etc.).

**§ 10.2.1. Lønn m.v**

Minstelønn turbil skal uavhengig av lokale avtale/r være lik den til enhver tid gjeldende begynnerlønn for rutebuss sjåfør.

Sjåfører med fagbrev skal i tillegg ha fagbrevtillegget for bussjåfører.

Arbeidsgiver skal sørge for kost og losji i forbindelse med turoppdraget.

Grunnlaget for de lokale forhandlingene mellom partene i den enkelte bedrift skal være bedriftens økonomi, produktivitet, lønnsomhet og den alminnelige

lønnsutviklingen forøvrig. Forhandlingresultatet skal nedfelles i en skriftlig protokoll.

**Øvrige bestemmelser i § 10 utgår.**

Kravet konkretiseres nærmere i løpet av forhandlingene.

1. **Tekniske bestemmelser m.v**
	1. **Forsinkelse**

(§§ 4.3 og 4.6) fjerne formuleringen til "10 minutter" i forbindelse med forsinkelse.

* 1. **Uttak/Innsett**

(§4.3) I de tilfelle de stedlige parter ikke blir enige om eksakt tid for uttaking og innsetting, foretar partene sammen en måling av benyttet tid. Målingen skal foretas over en viss periode.

I uttaking skal tiden som nyttes til sikkerhetsjekk av kjøretøyet være minimum 6 minutter.

* 1. **Arbeidstidsordninger og Strekktid**

(§§ 4.2 og 4.3)

Vi reiser krav om begrensninger i bruk av korte "sammenhengende skift". Ordinær ukentlig arbeidstid fordeles på maksimalt 5 dager per uke.

Intet skift skal ha lengere utsrekk enn 12 timer per dag. Ingen del av noen skift skal være kortere enn 3,5 timer per dag.

* 1. **Delte skift**

(§ 4.3) Oslo og Akerhus, samt bilag 10 gjøres gjeldene også utenfor Oslo og Akerhus.

**e. Overenskomstens forhold til lovverk**

Der lov- og eller lovendringer har ført til at overenskomstens ordlyd kan være i motstrid, vil det under lønnsforhandlingene bli fremsatt krav til endring.

Kravet konkretiseres nærmere i løpet av forhandlingene.

1. **Matpengesats**

Økning av matpengesatsen jfr. den til hver tid gjeldende protokoll mellom LO/YS og NHO.

1. **Sykepenger**

Bedriften forskutterer sykepenger i inntil ett år.

Kravet konkretiseres nærmere i løpet av forhandlingene.

1. **Likestilling**

(bilag 12) Fra 1. januar 2020 er likestillingsloven endret. Arbeidsgivere har fått en plikt til å jobbe aktivt, målrettet og planmessig for likestilling. Loven pålegger arbeidsgiverne å samarbeide med ansattes representanter i likestillingsarbeidet. Det er viktig at dette skal skje gjennom drøftinger med tillitsvalgte og etablerte ordninger i avtaleverket. Det er også et behov for å endre overenskomstens likestillingsbestemmelser slik at de ikke henviser til lover som er fjernet og bestemmelser som er svakere enn lovverket.

Det fremmes krav om å avtalefeste at det aktive likestillingsarbeidet etter Likestillings-loven §26 skal forankres i partssamarbeidet på bedrift.

Kravet konkretiseres nærmere i løpet av forhandlingene.

1. **Korte velferdspermisjoner:**

(bilag 6 punkt 5) Det fremmes krav om at retten til permisjon med lønn, når foreldre blir innkalt til konferansetime i grunnskole, også skal gjelde for konferansetime i barnehage.

1. **Bussbransjeavtalens utvikling og fremtidige rolle**

Det fremmes krav om partsarbeid i forbindelse med utvikling av overenskomsten i tråd med endringer i teknologi, kompetanse og arbeidsorganisering og behovet for å sikre overenskomstens fremtidige rolle i bransjen.

**Spesifikt krav til 2020 oppgjøret:**

(§1) Personell med tilknyttning til selvkjørende kjøretøy m.v. Personell med tilknyttning til ulike mobilitetsløsninger m.v.

Kravet konkretiseres nærmere i løpet av forhandlingene.

1. **Pensjon**

(Bilag 13) Det kreves at arbeidstaker skal opptjene pensjon fra første krone fra dag en. Økning av dagens prosentsats til lovens maksgrense. Det kreves brede kollektive ordninger som sikrer felles pensjonsordning.

Bestemmelsen må endres og tilpasses loven.

Uførebestemmelsene i pensjonsbilaget revideres.

**IKRAFTTREDELSE OG REGULERINGSBESTEMMELSE FOR 2. AVTALEÅR**

Denne overenskomst trer i kraft per 1.april 2020 og gjelder til 31.mars 2022, og videre 1 – ett – år av gangen dersom den ikke av en av partene blir sagt opp med 2 – to – måneders varsel.

Før utløpet av første avtaleår skal det opptas forhandlinger mellom Spekter og LO Stat/YS om eventuelle lønnsreguleringer for 2. avtaleår. Forhandlingene skal føres på grunnlag av den alminnelige økonomiske situasjon på forhandlingstidspunktet og utsiktene for 2. avtaleår samt pris og lønnsutvikling i 1. avtaleår.

Forhandlingene føres på grunnlag av reglene i hovedavtalen § 7.

Endringene i tariffavtalen for 2. avtaleår tas stilling til i hovedorganisasjonene Spekter og LO Stat / YS eller det organ disse bemyndiger. Hvis partene ikke blir enige, kan den organisasjon som ha framsatt krav innen 14 – fjorten – dager etter forhandlingenes avslutning, si opp tariffavtalen med 14 – fjorten – dagers varsel (dog ikke til utløp før 1. april 2021).

**Det tas forbehold om å endre, trekke eller fremme nye krav.**

Oslo, 02.09.2020

Fellesforbundet Yrkestrafikkforbundet

v/Dag-Einar Sivertsen v/ Linda Jæger

Norsk Jernbaneforbund Fagforbundet

v/ Audun S. Reime v/Stein Guldbrandsen